钦定古今图书集成/明伦汇编/官常典/第409卷 > 《郑众论》元·帝
## 钦定古今图书集成/明伦汇编/官常典/第409卷 > 《郑众论》元·帝

汉世衔命匈奴，困而不辱者，二人而已。子卿手持汉
节，卧伏冰霜，仲师固无下拜，隔绝水火，况复风生稽
落，日隐龙堆，瀚海飞沙，皋兰走雪，岂不酸鼻痛心，忆
雒阳之宫陛；屑泣横悲，想长安之城阙。直以为臣之
道，义不为生；事君之节，生为义尽，岂望拔幽泉，出重
仞，经长乐，抵未央。及还望塞亭，来依候火，傍观上郡，
侧眺云中。虽在己之愿自隆，而于时之报未尽。